Celtic Frost

Οι Celtic Frost ήταν ελβετικό Heavy metal συγκρότημα, το οποίο σχηματίστηκε το 1984 στη Ζυρίχη. Θεωρείται ότι άσκησαν ιδιαίτερη επιρροή στα συγκροτήματα του ακραίου metal. Το συγκρότημα παρουσίασε δύο περιόδους ενεργού δράσης, από το 1984 και το σχηματισμό τους μέχρι το 1993 και από το 2001 ως το 2008.

Ιστορία
Hellhammer
Οι Celtic Frost προήλθαν από τον τραγουδιστή και κιθαρίστα Τόμας Γκάμπριελ Φίσερ και τον μπασίστα Μάρτιν Έρικ Έιν, οι οποίοι πιο πριν έπαιζαν στους Hellhammer. Στο συγκεκριμένο σχήμα, από τον Αύγουστο του 1982 και έπειτα, ο Φίσερ είχε αναλάβει την κιθάρα εκτός των φωνητικών, αφήνοντας το μπάσο. Το ντέμο τους "Triumph Of Death", θεωρήθηκε αρχικά μία από τις χειρότερες ηχογραφήσεις στην μέχρι τότε ιστορία του χέβι μέταλ, αν και τελικά αποδείχθηκε ιδιαίτερα επιδραστικό για την πρώτη γενιά του black metal.Hellhammer - Triumph of Death - Encyclopaedia Metallum Το 1983, το μπάσο ανέλαβε ο Έιν και τα τύμπανα ο Στίβεν Πρίστλι, αντικαθιστώντας τον Γιοργκ Νόιμπαρτ. Η νέα σύνθεση κυκλοφόρησε το ΕΡ "Apocalyptic Raids" μέσω της "Noise Records", το οποίο κυκλοφόρησε μέσω της Metal Blade Records στις Ηνωμένες Πολιτείες με δύο επιπλέον κομμάτια.Hellhammer - Apocalyptic Raids - Encyclopaedia Metallum

1984-1992
Η αρχική σύνθεση των Celtic Frost σχηματίστηκε από τον Φίσερ, τον Έιν και το ντράμερ Ισαάκ Ντάρσο, τον Μάιο του 1984. Το όνομα του συγκροτήματος προήλθε από στίχους του συγκροτήματος Cirith Ungol.Frost and Fire - The Cirith Ungol Webpit - Truemetal.org Μετά από μία μόνο πρόβα, ο Στίβεν Πρίστλι αντικατέστησε τον Ντάρσο, με το συγκρότημα να παίζει αρχικά σε New Wave of British Heavy Metal ήχους. Οι Celtic Frost διατήρησαν το συμβόλαιο που είχαν ως Hellhammer με τη "Noise Records", κυκλοφορώντας το μίνι-άλμπουμ "Morbid Tales" στις 24 Ιουνίου 1984 με τις ευρωπαϊκές εκδόσεις του δίσκου να περιέχουν έξι τραγούδια και την αμερικάνικη οκτώ, προσθέτοντας τα "Morbid Tales" και "Return To The Eve".Celtic Frost - Morbid Tales - Encyclopaedia Metallum

Σε αυτή την περίοδο του, το συγκρότημα φορούσε μέικ-απ με μακάβριο ύφος κατά τις ζωντανές του εμφανίσεις, κάτι που ονομάστηκε Corpse paint στην μετέπειτα εποχή του ακραίου ήχου.Celtic Frost Archives - Symmetal Τον Αύγουστο του 1985 κυκλοφόρησαν το ΕΡ "Emperor's Return", το οποίο εδραίωσε τους Celtic Frost στον τομέα τους,Celtic Frost - Emperor's Return - Encyclopaedia Metallum ενώ περιόδευσαν στη Γερμανία ανοίγοντας τις εμφανίσεις των Beast και των Mass.Celtic Frost - Metallipromo

Τα τύμπανα είχε πλέον αναλάβει ο Ριντ Σεντ Μαρκ, ενώ ο Έιν απολύθηκε πριν ξεκινήσουν τις ηχογραφήσεις του επόμενου τους δίσκου, με τον Ντόμινικ Στάινερ να παίρνει τη θέση του.Dominic Steiner - Encyclopaedia Metallum: The Metal Archives Στις 27 Οκτωβρίου 1985, κυκλοφόρησε το δεύτερο τους άλμπουμ με τίτλο "To Mega Therion", επεκτείνοντας τον ήχο τους με την προσθήκη πνευστών και οπερετικών φωνητικών.To Mega Therion - Celtic Frost | Songs, Reviews, Credits, Awards | AllMusic Το άλμπουμ έλαβε διθυραμβικές κριτικές και θεωρείται ένας από τους σπουδαιότερους δίσκους για τον ακραίο ήχο.Celtic Frost - To Mega Therion - Reviews

Ο Στάινερ αποχώρησε μετά τις ηχογραφήσεις, δίνοντας τη θέση του και πάλι στον Έιν για την περιοδεία του άλμπουμ. Οι Celtic Frost εμφανίστηκαν για πρώτη φορά εκτός Ευρώπης στις 30 Νοεμβρίου 1985 για το φεστιβάλ "World War III" στο Μόντρεαλ, μαζί με τους Voivod, τους Possessed, τους Destruction, κ.α..Ex Celtic Frost Mainman Remembers Montreal's World War Iii Festival

Τον Φεβρουάριο του 1986, περιόδευσαν στην Ευρώπη μαζί με τους Helloween και τους Grave Digger, παίζοντας για πρώτη φορά στη Μεγάλη Βρετανία και το "Hammersmith Palais" του Λονδίνου, ενώ συνέχισαν τον Ιούνιο στις Ηνωμένες Πολιτείες μαζί με τους Running Wild και τους Voivod. Για να καλυφθεί το κενό ανάμεσα στα άλμπουμ, οι Celtic Frost κυκλοφόρησαν εκείνη τη χρονιά το ΕΡ "Tragic Serenades" με δύο νέες εκτελέσεις τραγουδιών του "To Mega Therion" όπως και το "Return to the Eve".Celtic Frost - Tragic Serenades - Encyclopaedia Metallum

Στις 2 Νοεμβρίου 1987, κυκλοφόρησε ο τρίτος δίσκος τους με τίτλο "Into the Pandemonium", μία μίξη πολλών διαφορετικών ήχων που συνδυάζουν το Heavy και το Thrash Metal, την κλασική μουσική, το Χιπ χοπ, κ.α..Celtic Frost - Into the Pandemonium - Encyclopaedia Metallum Θεωρείται η απαρχή του ατμοσφαιρικού ήχου στο είδος και χαρακτηρίστηκε από τη συμμετοχή πολλών γκεστ μουσικών σε όργανα όπως τσέλο, βιόλα, βιολί και τρομπέτα. Κατά τη διάρκεια των ηχογραφήσεων του, οι Celtic Frost περιόδευσαν στην Ευρώπη με τους Metallica, τους Anthrax και τους Crimson Glory.Tour dates - Metallica, Anthrax, Metal Church, Crimson Glory, Celtic Frost, Laaz Rockit Η περιοδεία για την προώθηση του άλμπουμ ξεκίνησε από τη Μεγάλη Βρετανία με τους Kreator να ανοίγουν τις εμφανίσεις τους και το συγκρότημα να περιλαμβάνει στη σύνθεση του τον δεύτερο κιθαρίστα Ρον Μαρκς. Ακολούθησε το αμερικάνικο κομμάτι της περιοδείας, όπου εμφανίζονταν μαζί με τους Anthrax και τους Exodus.

Ο νέος ήχος των Celtic Frost δίχασε τους οπαδούς τους, με τον Μαρκς να παραιτείται δίνοντας τη θέση του στον Όλιβερ Άμπεργκ, ενώ μετά την επιστροφή τους στην Ευρώπη ο Έιν αποφάσισε να αποσυρθεί από τη μουσική βιομηχανία, με τον Φίσερ να προσλαμβάνει τον μπασίστα Κερτ Βίκτορ Μπράιαντ. Λίγο αργότερα, ο Ριντ Σεντ Μαρκ αποχώρησε για να γίνει μέλος των Mindfunk και έδωσε τη θέση του και πάλι στον Στίβεν Πρίστλι. Η νέα σύνθεση ηχογράφησε το δίσκο "Cold Lake", ο οποίος κυκλοφόρησε δέκα μήνες μετά το "Into the Pandemonium", με βασικό ήχο αυτόν του glam metal και εμφανείς τις επιρροές από τους Motley Crue. Το συγκεκριμένο άλμπουμ έλαβε ιδιαίτερα αρνητικές κριτικές από τα ΜΜΕ, ενώ οι οπαδοί του συγκροτήματος το απέρριψαν λόγω του ύφους του. Ο Φίσερ αφαίρεσε το προσωνύμιο "Warrior" από το όνομα του και οι Celtic Frost προσέλαβαν ακόμη και στυλίστα. Τον Φεβρουάριο του 1989, περιόδευσαν στην Ευρώπη μαζί με τους Destruction, με το κοινό να εγκαταλείπει το συγκρότημα. Παρ' όλα αυτά, η αμερικάνικη περιοδεία χαρακτηρίστηκε από θετικές αντιδράσεις, μιας και το κοινό στην αντίπερα όχθη του Ατλαντικού ήταν πιο οικείο στον ήχο του glam metal.

Στα τέλη του 1989, επέστρεψε στο συγκρότημα ο Ρον Μαρκς, ενώ στις νέες ηχογραφήσεις συμμετείχε ως γκεστ και ο Μάρτιν Έρικ Έιν. Τον Απρίλιο του 1990, κυκλοφόρησε ο δίσκος "Vanity/Nemesis" με τους Celtic Frost να επιστρέφουν στον σκληρό ήχο των τριών πρώτων δίσκων τους, με πιο thrash metal κατευθύνσεις.Celtic Frost - Vanity/Nemesis - Encyclopaedia Metallum Παρ' όλα αυτά, ο αντίκτυπος των αντιδράσεων προς το "Cold Lake" είχε επηρεάσει τις πωλήσεις του συγκροτήματος, με αποτέλεσμα να πραγματοποιήσουν μία μικρή περιοδεία στη Μεγάλη Βρετανία με τους Slammer και οι εμφανίσεις τους στη Γερμανία να ακυρωθούν.

Οι Celtic Frost έδωσαν την τελευταία τους συναυλία στις 29 Μαΐου 1990 στο Ντέρμπι της Αγγλίας.Slammer - Metallipromo Μετά από διάλειμμα ενός χρόνου, ηχογράφησαν ένα ντέμο αλλά είχαν απομείνει χωρίς συμβόλαιο με δισκογραφική εταιρεία, ενώ ο Σεντ Μαρκ είχε επιστρέψει και πάλι στα τύμπανα. Το συγκρότημα διαλύθηκε λόγω οικονομικών προβλημάτων, με τη "Noise Records" να κυκλοφορεί το 1992 τη συλλογή "Parched With Thirst Am I and Dying".Parched with Thirst Am I and Dying - Celtic Frost | Songs, Reviews, Credits, Awards | Allmusic

2001-2008
Στα τέλη του 2001, ανακοινώθηκε η επανένωση της επιτυχημένης σύνθεσης των Τόμας Γκάμπριελ Φίσερ, Μάρτιν Έρικ Έιν και Ριντ Σεντ Μαρκ, μαζί με τον κιθαρίστα και παραγωγό Έρολ Ουνάλα. Λίγο αργότερα, ανακοινώθηκε ότι ξεκίνησαν τις ηχογραφήσεις για τον επόμενο τους δίσκο με τίτλο "Probe", αλλά το πρώτο τραγούδι που κυκλοφόρησε μέσω διαδικτύου ήταν το "Ground", ενάμισι χρόνο αργότερα.Celtic Frost - Ground - YouTube

Τον Ιούνιο του 2004, ο Φίσερ ανακοίνωσε ότι σχεδίαζε να κυκλοφορήσει ένα προσωπικό άλμπουμ μέσα στο 2005 αν και οι Celtic Frost επέμεναν ότι ηχογραφούσαν νέο υλικό, με το ντράμερ Φράνκο Σέσα.Photo Of CELTIC FROST Franco Sesa Τον Μάιο του 2005, ολοκλήρωσαν κάποια ντέμο στα "Horus Sound Studios" του Αννόβερου. Την επόμενη χρονιά, το συγκρότημα σχεδίαζε να εμφανιστεί σε διάφορα φεστιβάλ της Ευρώπης, αλλά στις 3 Ιουνίου 2006 στο "Rock Hard" του Γκελζενκίρχεν, ο Έιν ανακοίνωσε ότι ο Φίσερ είχε μεταφερθεί στο νοσοκομείο με οξεία νεφρικά προβλήματα, τα οποία αποδείχτηκε ότι ήταν νεφρολιθιάση.METALLIAN - Celtic Frost

Ο έκτος στούντιο δίσκος των Celtic Frost με τίτλο "Monotheist" κυκλοφόρησε στις 29 Μαΐου 2006 πουλώντας 2.500 αντίτυπα στις Ηνωμένες Πολιτείες κατά την πρώτη εβδομάδα κυκλοφορίας του,CELTIC FROST: 'Monotheist' First-Week U.S. Sales Revealed ενώ έφθασε στο # 41 στην πατρίδα του συγκροτήματος, την Ελβετία.CELTIC FROST: 'Monotheist' Enters Swiss Chart At No. 41 Το συγκρότημα γύρισε βίντεο κλιπ για το τραγούδι "A Dying God Coming Into Human Flesh" στη Ζυρίχη και πραγματοποίησε 47 ζωντανές εμφανίσεις στη Βόρεια Αμερική.CELTIC FROST - A Dying God Coming Into Human Flesh1349 And SAHG To Support CELTIC FROST On U.S. Tour Η περιοδεία συνεχίστηκε στην Ιαπωνία τον Ιανουάριο του 2007 μαζί με τους Satyricon και τους Nagflar.Celtic Frost: Japanese Tour Dates Announced - Blabbermouth.net Για τις περιοδείες τους προσέλαβαν τον Βίκτορ Μπάλοκ των Γερμανών Dark Fortress.

Στις αρχές του 2007, το συγκρότημα ξεκίνησε τη σύνθεση νέων τραγουδιών αλλά τον Ιούνιο του 2008 ανακοινώθηκε από τον Έιν η αποχώρηση του Φίσερ.Tom "Warrior" Leaves Celtic Frost - Brooklyn Vegan Λίγο αργότερα, σε μία κοινή τους ανακοίνωση, τα δύο ιδρυτικά μέλη του συγκροτήματος διεμήνυσαν τη διάλυση των Celtic Frost, οι οποίοι είχαν δώσει τις τελευταίες τους συναυλίες στις 12 και 13 Οκτωβρίου 2007 στο Μεξικό.Celtic Frost Breaks Up - Village Voice Blogs

Δισκογραφία
Στούντιο δίσκοι
 To Mega Therion (1985)
 Into the Pandemonium (1987)
 Cold Lake (1988)
 Vanity/Nemesis (1990)
 Monotheist (2006)EP
 Morbid Tales (1984)
 Emperor's Return (1985)
 Tragic Serenades (1986)
 Wine in My Hand (Third from the Sun) (1990)Συλλογές
 Parched With Thirst Am I and Dying (1992)
 Are You Morbid? (2003)

Παραπομπές

Πηγές

 Celtic Frost - Encyclopaedia Metallum: The Metal Archives
 Celtic Frost - Biography - Metal Storm
 Celtic Frost - Heavy Metal - About.com
 CELTIC FROST BIOGRAPHY - Lyrics

Κατηγορία:Ελβετικά heavy metal συγκροτήματα
Κατηγορία:Doom metal συγκροτήματα
Κατηγορία:Μουσικά τρίο